Document ID: 32014D0305

SKLEP SVETA
z dne 9. julija 2013
o sklenitvi Sporazuma med Evropsko unijo in Evropsko organizacijo za varnost zračne plovbe o splošnem okviru za okrepljeno sodelovanje
(Besedilo velja za EGP)
(2014/305/EU)
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti člena 100(2) v povezavi s točko (a) člena 218(6) Pogodbe,
ob upoštevanju predloga Evropske komisije,
ob upoštevanju odobritve Evropskega parlamenta,
ob upoštevanju naslednjega:
(1)
Komisija je v imenu Unije s pogajanji dosegla Sporazum med Evropsko unijo in Evropsko organizacijo za varnost zračne plovbe o splošnem okviru za okrepljeno sodelovanje (v nadaljnjem besedilu: Sporazum).
(2)
Sporazum je bil podpisan dne 20. decembra 2012 s pridržkom njegove poznejše sklenitve.
(3)
Določiti je treba postopke za sodelovanje Unije v skupnem odboru, ustanovljenem na podlagi Sporazuma.
(4)
Sporazum bi bilo treba odobriti -
SPREJEL NASLEDNJI SKLEP:
Člen 1
Sporazum med Evropsko unijo in Evropsko organizacijo za varnost zračne plovbe o splošnem okviru za okrepljeno sodelovanje se odobri v imenu Unije (1).
Člen 2
Predsednik Sveta v imenu Unije pošlje uradno obvestilo iz točke 13.2 Sporazuma.
Člen 3
Komisija zastopa Unijo v skupnem odboru, ustanovljenem v skladu s točko 7 Sporazuma.
Člen 4
1. Komisija po posvetovanju s posebnim odborom, ki ga imenuje Svet, opredeli stališče, ki ga Unija zastopa v skupnem odboru, glede uporabe Sporazuma in glede sprejetja prilog k Sporazumu in sprememb takšnih prilog.
2. Komisija lahko sprejme vse ustrezne ukrepe v skladu s točkami 5, 6, 8, 9, 10 in 11 Sporazuma.
Člen 5
Komisija Svet redno obvešča o izvajanju Sporazuma.
Člen 6
Ta sklep začne veljati dan po objavi v Uradnem listu Evropske unije.
V Bruslju, 9. julija 2013

Labels: 8
13
15
5